  Виталий Пронин Удмуртстат ивортэмъя, ар кутсконын шаерамы шоро-куспо уждун 23 сюрс 260 манет луиз, кылем арлэн та вакытэныз ӵошатыса, со 7,6 процентлы тросгес, но дунъёслэсь будэмзэс лыдэ басьтыса, 5,5 процентлы ичигес. Одӥг но ӝыны поллы пичигес уждун басьто гурт удысын - ог 14 сюрс манет. 4 сюрс манетлы узыресьгес культураез ӝутӥсьёс, 23 сюрс манет котырын басьто эмъясьёс. Котькинлэсь бусьтыр уло музъем узырлык поттӥсьёс - уждунзы 41 сюрс манет.   Теги: уждун экономика  